Document ID: 31994R3127

ΚΑΝΟΝΙΣΜΟΣ (ΕΚ) αριθ. 3127/94 ΤΗΣ ΕΠΙΤΡΟΠΗΣ της 20ής Δεκεμβρίου 1994 για τροποποίηση του κανονισμού (ΕΚ) αριθ. 2967/85 που θεσπίζει λεπτομερείς κανόνες για την εφαρμογή της κοινοτικής κλίμακας ταξινόμησης των σφαγίων χοίρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3220/84 εισήγαγε τη χρησιμοποίηση του μερικού τεμαχισμού των σφαγίων χοίρων ως τρόπου διαπίστωσης του συνολικού βάρους των ερυθρών ραβδωτών μυών 7 ότι είναι αναγκαίο να θεσπισθούν, στον κανονισμό (ΕΟΚ) αριθ. 2967/85 της Επιτροπής (3), οι λεπτομέρειες της νέας μεθόδου εκτιμήσεως και, ιδίως, ο αριθμός των σφαγίων που πρέπει να ανατέμνονται και η νέα μέθοδος τεμαχισμού 7 ότι η χρησιμοποίηση του μερικού τεμαχισμού συνεπάγεται επανακαθορισμό της μέγιστης ανοχής στατιστικού σφάλματος της εκτίμησης 7
ότι είναι σκόπιμο να βελτιωθεί η διαδικασία έγκρισης των νέων μεθόδων ταξινόμησης με την εισαγωγή ενός πρωτοκόλλου το οποίο αποτελείται από δύο μέρη και με την απαρίθμηση των διαφόρων στοιχείων που πρέπει να περιλαμβάνει 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
O κανονισμός (ΕΟΚ) αριθ. 2967/85 τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
1. Η μέθοδος εκτίμησης της περιεκτικότητας σε άπαχο κρέας των σφαγίων που εγκρίνεται ως μέθοδος ταξινόμησης κατά την έννοια του άρθρου 2 παράγραφος 3 του κανονισμού (ΕΟΚ) αριθ. 3220/84 βασίζεται σε αντιπροσωπευτικό δείγμα της εθνικής ή περιφερειακής παραγωγής χοιρείου κρέατος την οποία αφορά η μέθοδος εκτίμησης και αποτελείται από 50 σφάγια τουλάχιστον, των οποίων η περιεκτικότητα σε άπαχο κρέας έχει διαπιστωθεί σύμφωνα με τη μέθοδο τεμαχισμού που καθορίζεται στο παράρτημα Ι, σε συνδυασμό με μία ταχεία εθνική μέθοδο εκτίμησης του σφαγίου κατά την οποία χρησιμοποιείται η διπλή μείωση ή με άλλη διαδικασία που έχει δοκιμασθεί στατιστικά και της οποίας η ακρίβεια των αποτελεσμάτων είναι τουλάχιστον ισοδύναμη προς αυτή που προκύπτει από τη χρησιμοποίηση τυπικών τεχνικών μείωσης επί 120 σφαγίων βάσει της μεθόδου που περιγράφεται στο παράρτημα Ι.
2. Η έγκριση των μεθόδων ταξινόμησης υπόκειται, επιπλέον, στον όρο ότι η μέση τετραγωνική ρίζα της απόκκλισης των σφαλμάτων, μετρούμενη περί το μηδέν, πρέπει να είναι μικρότερη από 2,5.
3. Τα κράτη μέλη ενημερώνουν την Επιτροπή, μέσω ενός πρωτοκόλλου, σχετικά με τις μεθόδους ταξινόμησης για τις οποίες επιθυμούν να λάβουν έγκριση για να τις εφαρμόσουν στο έδαφός τους, περιγράφοντας τη δοκιμή τεμαχισμού και αναφέροντας τις αρχές στις οποίες βασίζονται αυτές οι μέθοδοι καθώς και τις εξισώσεις που χρησιμοποιήθηκαν για την εκτίμηση του ποσοστού άπαχου κρέατος. Το πρωτόκολλο πρέπει να έχει δύο μέρη και να περιλαμβάνει τα στοιχεία που προβλέπονται στο παράρτημα ΙΙ. Το πρώτο μέρος του πρωτοκόλλου υποβάλλεται στην Επιτροπή πριν την έναρξη της δοκιμής τεμαχισμού.
Η εφαρμογή των μεθόδων ταξινόμησης στο έδαφος ενός κράτους μέλους εγκρίνεται σύμφωνα με τη διαδικασία που προβλέπεται στο άρθρο 24 του κανονισμού (ΕΟΚ) αριθ. 2759/75 με βάση το πρωτόκολλο.
4. Η εφαρμογή των μεθόδων ταξινόμησης πρέπει να αντιστοιχεί απολύτως στην περιγραφή που περιέχεται στην κοινοτική απόφαση έγκρισης.»
2. Το παράρτημα του παρόντος κανονισμού προστίθεται ως παράρτημα Ι και ΙΙ του κανονισμού (ΕΟΚ) αριθ. 2967/85.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 12
17
19